วอร์เรน บัฟเฟตต์ ไม่สนใจหุ้น IPO
ปูกะตอย : สวัสดีจ้า
1 มี.ค. 2556

ปูกะตอย : สวัสดีจ้า
โนฮาว : สวัสดีครับ
ปูกะตอย : ตั้งแต่ปลายปีจนถึงวันนี้ มีหุ้นน้องใหม่เข้ามาซื้อขายบนกระดานเยอะเหมือนกันนะ
โนฮาว : สนใจเหรอ
ปูกะตอย : ไม่หรอก แค่สงสัย แต่ได้ยินข่าวมาว่านักลงทุนอย่างวอร์เรน บัฟเฟตต์ ก็ไม่สนใจหุ้น IPO ไม่รู้ว่าเขาคิดยังงัย
โนฮาว : อยากรู้ใช่มั้ย 
ปูกะตอย : อยากรู้สิ 
โนฮาว : เมื่อปีที่แล้วหลังจากหุ้น Facebook เข้าซื้อขายบนกระดาน หลายคนก็พากันสงสัยว่าทำไมคุณลุงบัฟเฟตต์ไม่ซื้อหุ้นตัวนี้ตอนที่กำลังจะเข้าตลาด ทำให้นักวิเคราะห์พากันหาเหตุผลต่างๆ นานา แล้วก็พอจะสรุปออกมาได้ว่าที่ผ่านๆ มานั้น คุณลุงบัฟเฟตต์ไม่เคยสนใจหุ้นกลุ่มเทคโนโลยี 
ปูกะตอย : อ้าว ทำไมเหรอ
โนฮาว : คุณลุงบัฟเฟตต์เคยบอกมานานแล้วว่า เขาสนใจเฉพาะธุรกิจที่ยั้งยืนยง อย่างหุ้นโคคา โคล่า เพราะไม่ว่าเวลาจะเปลี่ยนไปยังงัย หรือแม้แต่แพทย์จะออกมาเตือนว่าน้ำอัดลมไม่ดีต่อสุขภาพ แต่โค้กก็ขายได้เสมอ แต่ธุรกิจเทคโนโลยีนี่สิ คุณลุงบัฟเฟตต์บอกว่าเปลี่ยนแปลงอย่างรวดเร็ว ธุรกิจหนึ่งอาจจะเติบโตแบบติดจรวด แต่อีกไม่นานอาจจะดำดิ่งลงไปด้วยความรวดเร็ว อย่างเช่น ธุรกิจ My Space ในอดีตดังมาก แต่วันนี้ใครพูดชื่อนี้ออกมาเชยระเบิด 
ปูกะตอย : จริงของคุณลุงน่ะ
โนฮาว : นอกจากนี้น่ะนอกจากนั้น คุณลุงบัฟเฟตต์มักจะเลี่ยงการซื้อหุ้น IPO ทุกตัว คุณลุงบอกว่าบริษัทที่จะเข้ามาจดทะเบียนและบรรดาที่ปรึกษาทางการเงิน ก็ควรจะต้องการระดมทุนให้มากที่สุด เลยเข้าใจว่าหุ้นที่ถูกขายออกมาในช่วง IPO อาจจะเป็นจังหวะที่จะทำให้ขายราคาแพงๆ เท่าที่จะเป็นได้ คุณลุงจึงมองว่าไม่ใช่ราคาที่ดีที่สุดของนักลงทุน
ปูกะตอย : เหมือน Facebook 
โนฮาว : ใช่แล้ว เพราะตอนที่จะเข้าตลาด Facebook ถูกตีราคาสูงถึง 1 แสนล้านเหรียญ แต่เป้ารายได้ในปีที่แล้วอยู่แถวๆ 5,000 ล้านเหรียญเท่านั้น แปลว่าหุ้นตัวนี้มี P/E Ratio หลายสิบเท่าเลย 
ปูกะตอย : มิน่า พอหุ้น Facebook ซื้อขายบนกระดาน นักลงทุนปวดใจเหลือเกิน
โนฮาว : ที่สำคัญนะ ไม่เพียงแต่หุ้น IPO เท่านั้นที่คุณลุงบัฟเฟตต์ไม่ค่อยสนใจ คุณลุงยังบอกว่าธุรกิจไหนที่เข้าใจยาก ก็ไม่ควรลงทุน โดยเฉพาะหุ้นที่ประเมินมูลค่าที่เหมาะสมของธุรกิจทำได้ยาก ก็ยิ่งไม่ควรลงทุน
ปูกะตอย : จริงของคุณลุง มิน่าถึงประสบความสำเร็จกับการลงทุน